Page:Whole proceedings of Jocky and Maggy.pdf/9



Mither! mither! I made it out; her mouth is ſweeter as milk, my heart plays a whiltie whaltie when I kiſs her.

Fair fa thee my ſon Johnny, thou's gotten the gait o't at laſt; and when is thou gaun to be married?

Whan I like mither; but get the maſons the morn to big me my houſe, for I'll hae a' my things in right good order.

Thou's nae want for naething, my bairn, but puſh't foreward as faſt as ye can.

The wooing being o'er on the day being, ſet Jockey's mither kill'd the black boul horned ewe, that loſt her lamb the laſt year, three hens an a gule fitted cock, to prevent the ripples; five pecks o' maut maſked in the meikle kirn, a pint o' trykle to mak it thicker an an ſweeter an maumier for the mouth; five pints o' whiſky, wherein was garlick an ſpice, for raiſing o' the wind, an clearing o' the waters. The friends an good neighbours went a wi' John to the kirk, where Maggy chanced to meet him, an was married by the miniſter. The twa companies joined together, an came hame in a crowd; at every change houſe they chanc'd to paſs by, providance ſtopt their proceeding, with full ſtoups bottles and glaſſes, drinking their healths wiſhing them much joy, ten girls and a boy: Jocky ſeeing ſo many wiſhing well to his he lthhealth [sic], coupt up what he got, for to augment his health, and gar him live lang which afterwards coupt up him, an prov'd detrimental to the ſame.